Bakkhylides

Bakkhylides (gresk: Βακχυλίδης) var en gresk korlyriker fra tidlig 400-tall f.Kr., født i Iulis på Keos og søstersønn og elev av Simonides, regnet blant de «ni lyriske poeter» og ofte sammenlignet med den samtidige dikteren Pindar. En tid bodde Bakkhylides sammen med sin morbror Simonides i Syrakus før han ble landflyktig på Peloponnes.Store norske leksikon (2005-07): «Bakkhylides» i Store norske leksikon på snl.no. Hentet 15. november 2023 fra  

I Syrakus ferdes Bakkhylides og Simonides ved tyrannen Hieron 1.s hoff, der de traff rivalen Pindar som også bodde i Syrakus i årene 476-73 f.Kr. Pindar beskyldte dem for å baktale ham overfor Hieron, «som to ravner som skratter mot ørnen». Bakkhylides stilte attpåtil Pindar i skyggen fordi Bakkhylides' dikt var så mye enklere og dermed lettere tilgjengelige. Heller ikke belærte han Hieron om hvordan han burde styre landet, slik Pindar gjorde.Gerhard Bendz: «Gresk litteratur», Verdens litteraturhistorie bind 1 (s. 286), J.W. Cappelens forlag, ISBN 82-574-0062-9

Bakkhylides' arbeider ble ansett som tapt frem til 1896, da en papyrusrull med dikt av ham ble funnet i graven til en egyptisk stormann. Bakkhylides var tydelig influert av gresk drama, med innslag av dialog i to lengre dikt som begge har motiver fra sagnkretsen om Thesevs, med et replikkskifte mellom ham og kong Minos av Kreta, og mellom koret og Thesevs' far, kong Aigevs. Dikteren beskriver også et besøk i havkongens sal med havfruer og delfiner.Gerhard Bendz: «Gresk litteratur», Verdens litteraturhistorie bind 1 (s. 289) Høsten 1896 kom papyrusrullen til British Museum.Richard C. Jebb: Bacchylides, 1905

Bakkhylides har sannsynligvis ikke vært særlig verdsatt i sin samtid, men en del av hans dikt ble samlet og nedskrevet av Aristofanes fra Bysants,Store norske leksikon (2005-07): «Aristofanes fra Bysants» i Store norske leksikon på snl.no. Hentet 15. november 2023 fra  bibliotekar i Alexandria på slutten av 200-tallet f.Kr. En del av disse nedtegnelsene er bevart. Diktene er senere samlet og tolket av Richard Claverhouse Jebb.Jebb, Richard Claverhouse (1905), Bacchylides: The Poems and Fragments, Cambridge: Cambridge University Press

 Referanser 

 Eksterne lenker 
Bacchylides' dikt og fragmenter i engelsk oversettelse på archive.org

Kategori:De ni lyriske poeter
Kategori:Fødsler på 500-tallet f.Kr.
Kategori:Dødsfall på 400-tallet f.Kr.